Hvorfor kan jeg ikke få oplysninger om forsikringer, der står i min samlevers navn?
Grundet persondataloven (GDPR), er det kun forsikringstageren, der kan få oplyst informationer omkring forsikringen. Det betyder, at der vil være ting, vi ikke kan oplyse dig om, selvom du er samlevende/ægtefælle til forsikringstageren. Som samlever/ægtefælle har du ikke automatisk ret til fx at ændre en forsikring. Dog kan denne udfordring løses ved at oprette en fuldmagt.
Ønsker du at lave en fuldmagt til fx din samlever/ægtefælle, kan du kontakte os på 88 18 67 37, og så vil vi hjælpe dig.